Estela Raquel Giménez

**Estela Raquel Giménez** (Buenos Aires, Argentina, 1931ko uztailaren 25a – 2017ko urtarrilaren 22a) argentinar pediatra eta toxikologoa izan zen.

## Bizitza 
Buenos Aireseko Unibertsitateko Medikuntza Fakultatean lortu zuen mediku titulua.

### Lan ibilbidea 
Buenos Airesko “Ricardo Gutiérrez” Haurren Ospitalean hasi zen lanean, eta Espainiako lehen Pediatria Egoitzetan sartu zen. Toxikologian doktore tesia egin zuen, kalifikazio altuarekin.

Argentinako Toxikologia Klinikoko pertsona garrantzitsuenetakotzat jotzen da, 1962. urtean Latinoamerikako lehenengo Toxikologia Zentroa sortu zuena (Gutiérrez Haurren Ospitalean).

Gainera, mediku legista eta sanitarista izan zen, eta funtsezko ekarpenak egin zituen epidemia toxikologiko kezkagarriak detektatzeko, hala nola, bularreko haurren alkohol-zapiak, pixoihaletako merkurioa, dietilenglikola, Jujuy probintziako berunaren detekzioa, esne-hautsaren kutsadura, etab. Sendagaien, Elikagaien eta Teknologia Medikoaren Administrazio Nazionalaren sorreran hartu zuen parte.

Buenos Airesko Unibertsitateko Medikuntza Fakultateko Toxikologiako Lehen Katedrako irakasle titularra izan zen, eta ikastaroak eman zituen Espainian, Latinoamerikan eta Erdialdeko Amerikan, baita Argentinako ia probintzia guztietan ere. Informazio Zientifikoaren Iberoamerikako Elkarteko (SIIC) pediatriako adituen batzorde bateko kidea izan zen.

## Argitaratutako lanak 
“Manual de Toxicologia Infantil” izenburuko Toxikologia Klinikoaren liburu aitzindariaren egilea izan zen, 1970. urtean kaleratutakoa. Hitzaurrean aipatzen denez, “Intoxikazio Zentroaren eta zentro hori dagoen establezimenduaren, Buenos Aireseko Haurren Udal Ospitalearen, esperientziaren berri eman nahi da”.

* Liburuaren koordinatzailea: "*Evaluación epidemiológica de riesgos causados por agentes químicos ambientales. Manual de Epidemiología y Estadística* (euskaraz: Ingurumeneko agente kimikoek eragindako arriskuen ebaluazio epidemiologikoa. Epidemiologia eta Estatistikako Eskuliburua)", I. eta II. liburukiak (1988).
* Liburuaren koordinatzailea: "*Evaluación epidemiológica de riesgos causados por agentes químicos ambientales: generalidades y toxicología* (euskaraz: Ingurumen-eragile kimikoek eragindako arriskuen ebaluazio epidemiologikoa: orokortasunak eta toxikologia)" (1988).
* Koordinatzailea kapitulu honetan: "*Problemas que limitan la armonización de registro de los productos farmacéuticos. Soluciones para un mejor curso de acción* (euskaraz: Farmazia-produktuen erregistroaren harmonizazioa mugatzen duten problemak)". Ekintza-maila hobetzeko irtenbideak" (1999).
* Carlos Aníbal Rodríguezen *La salud de los trabajadores: aporta para una asunto pendiente* liburu-hitzaurrearen egilea (2005).
* Zenbait argitalpen Buenos Aireseko Haurren Ospitaleko Aldizkarian (Cuarenta años de toxicología clínica, 2002;  *Hacia una prescripción racional en psicofármacos, 2009; Vacunas, 2010* (euskaraz: Berrogei urte toxikologia klinikoan, 2002; Psikofarmakoen preskripzio arrazional baterantz, 2009; Txertoak, 2010).
* Argentinako Pediatria Artxiboetan ere argitaratu zuen (*Medicamentos sobre el tapete* (euskaraz: Sendagaiak tapetearen gainean, 2002).

## Erreferentziak 
## Kanpo estekak